अय्यर के आउट होने के बाद ऋषभ पंत ने विजय शंकर के साथ मिलकर दिल्ली की पारी को संभाला और 13वें ओवर में 100 रन के पार पहुंचाया। इसके बाद 34 गेंद पर पंत ने अपना अर्धशतक पूरा किया। 16वें ओवर में तेजी से रन बनाने की कोशिश में पंत लॉन्ग ऑन पर खड़े केरन पोलार्ड को कैच दे बैठे। पंत ने 44 गेंद में 64 रन बनाए। अपनी इस पारी में उन्होंने 4 चौके और 4 छक्के जड़े। अंत में विजय शंकर और अभिषेक शर्मा ने 19 गेंद में 35 रन की साझेदारी करके दिल्ली को बड़े स्कोर तक पहुंचाया। हालांकि आखिरी ओवरों में दोनों खुलकर बल्लेबाजी नहीं कर सके लेकिन दिल्ली को सम्मानजनक स्कोर तक पहुंचाया।